Hochschule Biberach

D Hochschuel Bibra (dt. Hochschule Biberach, HBC, bis 2005: Fachhochschule Biberach) isch e staatligi Hochschuel fir aagwändti Wisseschafte z Bibra z Bade-Wirttebärg. Iri Schwärpinkt in Lehr un Forschig ligen uf dr Biet Bäuwäse, Energy, Bedribswirtschaft un Biotächnology. Gschicht D Hochschuel isch am 1. April 1964 as staatligi Ingenieurschuel fir Bäuwäse grindet un 1971 zur Fachhochschuel glupft wore. Si het aafangs d Studiegäng Architäktur un Böuingenieurwäse aabote, 1978 isch dr Studiegang Bedribswirtschaft mit em Schwärpunkt Böu un Immobilie derzuchuu, wu in däre Form zum erschte Mol z Dytschland aabote woren isch. 1991 isch dr Studiegang Böuingenieurwäse/Projäktmanagement yygfiert wore un 1998 dr Studiegang „Gebeitächnik/Gebeiklimatik“ (syt 2014/15: Energy-Ingenieurwäse). Zum Wintersemeschter 2006/2007 isch mit em Bachelor-Studiegang „Pharmazeutischi Biotächnology“ e neie fachlige Schwärpunkt grindet wore. Är umfasst in dr Zwisfhezyt no zwee anderi Studiegäng: Induschtriälli Biotächnology un Biopharmazeutisch-Medizintächnischi Wisseschafte. Anne 2015 isch dr Gebeikumpläx vu dr friejerwe Dollinger-Realschuel no aijehrigem Umbäu as neie zäntrale Hochschuelcampus yygweit wore. Vorhär isch d Hochschuel uf e baar Standort im Stadtbiet verdailt gsii. Zäme mit dr Uniwersitet Ulm un dr Hochschuele Ulm un Nei-Ulm bildet d Hochschuel Bibra syt 2017 dr Hochschuelverbund „InnoSÜD“. Dr Verbund wird vum Bund un dr Länder im Rame vum Brogramm „Innovativi Hochschuel“ bis 2022 mit insgsamt 15 Millione Euro gferderet. Fakultete un Yyrichtige D Hochschuel isch in vier Fakultete glideret (Architäktur un Energy-Ingenieurwäse, Böuingenieurwäse un Projäktmanagement, Bedribswirtschaft, Biotächnology), wu uf zwee Standort verdailt sin. Di maischte Yyrichtige sin syt 2015 uf em zäntrale Campus in dr Bibrer Innestadt, d Fakultet Biotächnology isch uf em Campus Aspach am nerdlige Stadtrand. D Forschig vu dr HBC isch zurzyt in sibe Fachinschtitut bindlet. Fir e bessere Tächnologytransfer entstoht zurzyt e regional Innovazions- un Tächnologytransferzäntrum ITZ Plus, wu Forschigsmegligkaite fir Start-up-Unternäme un inträssierti Burger*ne solle aabote wäre. Dreger vum ITZ isch d Stadt Bibra in Kooperazion mit dr Hochschuel, em Landkrais Bibra un dr Induschtry- un Handelschammere Ulm; gförderet wird s us Mittel vum EU-Ferderbrogramm „RegioWin“. Im Dezämber 2020 het mer näb em Innovazions- un Tächnologytransferzäntrum PLUS (ITZ +) no ne Aadrag gstellt fir e Yyriichtig fir d Region Bibra, fir s Transferzäntrum Induschtriälli Bioekonomy (TIB). Mit däre Innovazionsinfrastruktur soll e Zäntrum entstoh zum bioekomoschi Knowhow z Verfiegig stelle, entwickle un bruche. Uf aire Syte iber Tächnologytransferprojäkt un uf dr andre Syte iber Entwicklige vu Prototype dur KMU. D Hochschuel Bibra verstoht si als transformativi Hochschuel un schlaat dä Wäg yy as neie Entwickligspfad. Blant sin zerscht Vorhaa im Beraich Böu-Bioekonomy Scho syter 1983 git s d Akademy vu dr Hochschuel Bibra (bis 2011: Bauakademie Biberach) as gmainnitzigi Stiftig un Wyterbildigsyyrichtig. Näbe Furtbildige un Seminar fir Lyt im Beruef (ca. 1500 Dailnämer*ne im Johr) bietet d Akademy verschideni choschtepflichtigi Ufböustudiegäng näb em Beruef aa. Au s Inschtitut fir Bildigstransfer (IBiT) entwicklet Studiegäng näb em Beruef. D Themeberaich vum Inschtitut umfasse d Entwicklig vu Wyterbildigsstudiegäng näb em Beruef un Theme iber d Fächer uuse wie d Orientierig un d Beglaitig am Aafang vu dr Studiezyt. In Kooperazion mit verschidene Uniwersitete cha mer an dr Hochschuel Bibra au promowiere. An dr Uniwersitet Ulm un dr Hochschuel Bibra isch zwische 2011 un 2018 e kooperativ Promozionskolleg „Pharmazeutischi Biotächnology“ mit 12 Promozionsstipändie yygrichtet gsii, wu vum Land gferderet woren isch. Studiegäng Bachelor- un Masterstudiegäng Architäktur (B / M) Böuingenieurwäse (B / M) Projäktmanagement/Böuingenieurwäse (B) Projäktmanagement Bau (M) Holzböu-Projäktmanagement (B) Engineering Management (M) binazionale Studiegang in Kooperazion mit Argentinie Bedribswirtschaftlehr mit verschidene Schwärpinkt: Böu un Immobilie, Energy un Klimaschutz, Wirtschaftsrächt un Unternämesfierig (B) Bedribswirtschaft mit dr Verdiefigsrichtige Böu un Immobilie oder Energywirtschaft (M) Energy-Ingenieurwäse (B) / Energy- un Gebeisischtem (M) Induschtriälli Biotächnology (B / M) Pharmazeutischi Biotächnology (B / M) Duali un kooperativi Studiemodäll (Bachelor + Beruefsuusbildig) Böubedribswirtschaft Plus (inkl. Uusbildig zum Birochaufmann/-frau oder Chaufmann/-frau fir Biromanagement) Böuingenieur Plus (inkl. Uusbildig in eme Böuberuef) Projäktmanagement Holzböu / Böuingenieurwäse (inkl. Uusbildig zum Zimmerermaischter) Tächnischi Gebeiuusrischtig / Energy-Ingenieurwäse (inkl. Uusbildig zum Aalagemächaniker fir Sanitär-, Haizigs- un Klimatächnik|Aalagemächaniker SHK) Studiegäng näb em Beruef MBA Internazional Immobiliemanagement MBA Unternämesfierig (Böu) Master Gebeiautomazion – in Kooperation mit dr Fachhochschuel Münster Biopharmazeutisch-Medizintächnischi Wisseschafte (M.Sc.) – syt WS 18/19 Wirtschaftsrächt (Böu un Immobilie) (LL.B. / LL.M) – syt SS 2018 Partnerhochschuele D Hochschuel Bibra unterhaltet zurzyt 39 Hochschuelpartnerschafte in 25 Länder. S git unter anderem e binazionale Master-Studiegang Engineering Management, wu syter 2012 in Kooperazion mit dr Universidad Nacional de Tucumán z Argentinie aabote un vum Dytsch-Argentinische Hochschuelzäntrum gferderet wird. Syt em Summersemeschter 2017 chenne d Studänte*ne vu allne im Rame vum Studiemodäll „Bachelor International“ je ai Studie- un Praxissemeschter im Uusland verbringe un dodermit theoretischi un au praktischi Erfahrige im internazionale Umfäld sammle. Weblink Websyte vu dr Hochschuel Bibra Akademy vu dr Hochschuel Bibra Fueßnote Vorlage:Normdate